2 ISIGIDIMI SAMAXOSA, OCTOBER 2, 1882.

lwako e Bankeni ukuze ube ngumntu. Xa sisateta ngale ntloko sikumbula isiteto esikoyo kwinteto yetu, esisintsonkoto siqeleke kunene ezindlebeni zo Mlungu, kwa njengokuba sinjalo kwezo Mngqika, esiti, Inqayi iba yinqayi kwabane “nkomo; kwaba ngenazo iba sitshanguba.” Esi siteto asisi pauleli nto yimbi ngapandle koku hlutisa, ukuba bekuseko indawo eseyekayo, lento yokuba umntu ngalo lonke ixesha ase kolu pahla lunga pandle ubekwa ngento aziwayo ukuba unazo; omnye ubekwa ngoku zalwa kwake—kuba engu mnumzana mhlaimbi, kanti uleli pantsi kwendlu yenkuku ihlwempu; wumbi ubekwa ngenxa yokwazi kwake—nge mfundo yake, ngoku kwazi kwake ukwenza umsebenzi wake, njalo njalo. Kuti ke, bantu bamnyama ezi zinto zisalambata. Ubukosi!— ngubanina ongaziyo ukuba lembeko ayiseko, nekutiwa iko situnzi nje esinga kolisi nomniniso lowo? Imfundo—lengxoxo inkulu isekwe pezu kwamatye ase Nxukwebe ixela ntonina ukuba ayixeli ukuba nayo ayikabiko? Inkutalo —olu tshobo ne ngcapuko, noku nyaba ziteta ntonina? Singenjenjalo sibale into ezininzi esilingwe esilinganisweni ngazo safunyanwa silula. Lento isoloko isigcine ngapantsi kukungabiko kwe mali ezi Bankeni. Kwa kwezi mini u tile no tile abanayo imali kwezi ndawo sebe bekiwe.

Xa siteta ngolu hlobo asicime melilo mayelana nendidinge ndidi zenkomo ezi Pesheya kwe Nciba. Into tina esicingela ukuba ngezi bonisa yona yingxowa yendoda. Inkomo le asinto inokutenjwa; imofu nezinye izinto zintshaba zayo eziti xa seziyi fumene zingabi sema nganeno kokuyi ncinita. Ifuyiwe nje ngama Ngesi ifuyelwe ukuba ivelise imali, ze imali leyo iye e Bankeni apo yandayo.

Ngale nteto sicela impi yakowetu ya Pesheya kwe Nciba ukuba ze iyisebenzise i Banki leyo. Kambe sekuko naba qondi mteto bebala letu abangati baba qondise abantu nge ntwana-ntwana ezayamene noku qutywa kwayo. Nati kweli pepa soti senze konke okuse mandleni etu ukuqondisa abo bafuna beqondisiwe. Eyetu ingcinga eqinisekileyo yeyokuba ukuba abantu bakowetu bayi sebenzisile i Banki leyo, boyi fumana iluncedo olukulu. Ukuba umntu abe egcine imali emipakatweni mhlaimbi etyeyeni usicenge sokupangwa zihange, noku pangwa zihlobo zake ezinga soku peza ukuza kuye zisiti mazibolekwe, inkomo zibanjiwe, mhlaimbi u Mlungu undifake ifolokwe ubiza imali, noku pangwa zintswelwana zake eziba nomntu onemali engxoweni kufupi.

Lenteto asiyi shubanga. Zininzi incazelo esingabuye sizenze Okwanamhla sibika into entle, neyo tando, neyo kuzi kanyela eyenziwe libandla elihambisa umsebenzi we *Standard Bank.*

IMPAWANA.

Yeheni! bafundi besi *Gidimi* base Natal. Kepa singa sezwanini luto nje ngani seya tyaya yakuhla ingqakaqa ekenu lapo na? Pela sibuza nje asisafunyani nancwadi kwini. Soke sibone belo lapo nisinga kona.

“Irabel” u Arabi wase Jeputa ziti ezo cingo lwase manzini uzinikele kumkosi wama Ngesi. Nokubanjwa kwake kunoku lindelwa ukubekwa pantsi kwe ntonga. Icala ebeku saziwa ukuba liya koyisa, limele kanjako ukuba loyise lelama Ngesi. Yonke imbeko ku Sir Garnet!

Umhlobo usibonise ipepa lendaba zaba mnyama base Natal elingu *Baqa.* Asipepa likulu noko; isi *Gidimi,* ukuba besinga lahlula kwizi qingata ezine, lona belinga lingana nesiqingata esinye; ngenye inteto liyi yesi *Gidimi.* Indaba zalo zisingisele esibalweni, kuncinane okunga funyanwayo okunge zinto zase Natal. Ntwana siyipaulayo yenge minikelo yama Wesile antsundu, efunyenwe yintlanganiso ebise Edendale ngo August ukuba ibiseyeka. Impi enkulu irole £60, entsha £10. Atsho ke u *Baqa,* ati ubuncinane beminikelo leyo buya mmangalisa. Ixesha lentswelo siqonda ukuba lingene e Natal ukutenga umhlaba kona abantu abayekile.

Lo Mr. Gladstone udume kunene waqala ukuhlala e Parlamente ya Pesheya ngonyaka we 1832 kunanamhla. Iqela alikokelayo licinga ngokwenza umgidi woku kumbuza iminyaka emashumi mahlanu alenkonzo ka Mr. Gladstone ye Nkosazana nelizwe lakowabo. Uhlobo owotabata lona lomgcobo aluka xelwa.

Umntu ongake ayitsho lenteto siyi hlomelayo ngapandle koku lupambanisa ulwimi somnika iponti: Yiyo le—

Lomfo ubungqwa ugangqwili xa aqumngqa ingoqo, kweli tafa le Nqukaqana livelele i Qonce no Qoboqobo, equba iqela lo qongqotwane, livela e Qugqwala liqumbile: kutiwe ke undi ngnongnozele, ndati kwaoko ndengqo emva kwake ndamti nqo ngoqoqoqo, ndenqo enqayini ndamqukula.

Oludaba asingakuba besi ngalwazi, lento singalu ngenisanga kwanga pambili. Namhla ke silukunjuzwa yi koranti yase Tarkastad, eti: “Umzekelo wokunyuka ngulowo wonyana baka Rev. Tiyo Soga. Omnye ngumteteleli ematyaleni e Mbulu, Pesheya kwe-Nciba; omnye use ofisini ka Mr. Giddy [fanukuba isingisele kulowo ukwa Mr. J. J. Irvine.—Ed. S'.] omkulu ufundela ubufundisi [ngeyaleke yati nobugqira] kwi Sikolo esikulu *(University)* e Scotland.”

I Lokeshoni—igama ezaziwa ngalo ingqili ezimiwe ngaba mnyama ezidolopini—yase Somerset East ibisakuba yindawo ekungcola kungena mlinganiso; ize kona ngexesha lokwindla kwi tolofiya ibete ixake abaniniyo. Ukuba ise njengokuba sayi gqibela injalo, singasuke siti lixesha—ingqakaqa selise mnyango nje o *Ntloyiya.* beyekile ukuvumisa, no *Dukumbana* no *Zeep-Pot* (mbizu yesepa,) ngazwi nye bonke abemi besi Dikida baququzela, bawenza wadleka umzi. Lento ingqakaqa zitandana nati bamnyama kungoku tandanakwetu nokungcola. Oku kupuma ezintliziyweni zetu ezinzulu.

Kambe sinama nenekazi akowetu amkela isi *Gidimi* kwezi mini. Sifuna eke asityebisela into esihlangene nayo ncwadaneni itile ebeke sayi lesa. Sisingisa kuwo kuba sizindlela ukuba ngawo anoku xela inyaniso kwi micimbi elolo hlobo. Nantsi into esixakileyo: “Kunganina ukuba intombi zipuzane, ekubeni amadodana engayenzi lonto?—Zeke impendulo ibe yeyokuba, amantombazana akananto igqitiseleyo yoku pokolwa.” Singaleka siti lento ibonisa kanjako abantu abatanda ukupuzwa. Tina noko sizingqinga kwezi zinto.

Hip ! Hip ! Hip ! Hure ! ! ! Yatyeba into ebesi kade siyiteta. Udaba oluvela e India luti, e Culcutta u Baboo Romesh Clander Mitter, umntu omnyama ongum India, unyulelwe ekubeni yintloko ye Jaji zelo zwe ngexesha angekoyo umnini ndawo leyo. I Governor eyenze oko ngu mnumzetu u Lord Ripon. Kanti ke noko kwa pakati kwetu bamnyama, kuseko abati yinto enokwenzeka na ukuba umntu omnyama abambe indawo epezulu! Nanamhla sisati into eya kubanga ukuba sibe nokuzi lindela ezi ndawo yimfundo epakamileyo nesimilo esingena sisihla. Apo e India aba mnyama bazi M.A. abange ngabo abateteleli ematyaleni. Kazi namhla sotinina?

Okwa ngoku kusaqubeka ingxobotshitshi esingena kusi profeta isipelo sayo pakati kwama fama amelene ne Tunxe. Ama fama afuna i Tunxe litshayelwe lacokiswa—akwabako mntu mnyama kwelo. I Government iti lomhlaba waqiniselelwa abantu abamnyama, engena kwenza nto ke malungana nokuba ndulula abantsundu abakona, nabatanda bemi kwelo. Eyetu imvo ‘ngalento yeyokuba lehambiso yezi fama isekwe pezu kwentiyo yomntu omnyama kwapela; sivuya ukupaula ukuba i Government ayizinikele ekunikeni indlebe kuyo. Bekuke kwatiwa ifama sezifuna undiko, wada no Rulumente watumela onompilinga. Siya tandabuza tina ukuba kobako nto noko.

Izinto ezi “zinkohla nezanga,” kulomzi wakowetu untsundu singati, xa siboleka inteto yolutsha, ziya “lala.” Xa sitshoyo asizi kuzicwangcisa kolu “Pawana,” kuba xa zidweliswe ndawonye zingaboyikisa abatandi bohlanga bade balahlekwe yimipefumlo yabo. Ngambalwa soti salatise umzi wonke entweni enye, ze sike tina singa gwebi. Iyabonwa na Hayi: masingatsho. Masiti: yinto elusizi ukuti kumadodana angama Gqweta antsundu e Transkei, esizidlayo ngawo, kanti akuko nanye eyamkela *Isigidimi Sama-Xosa.* Lendawo asiyibiki ngakuba silambele isheleni zawo ezingane, kuba asimali lonto. Salatisa kodwa ukuba size kubuza lembuzo—Kofaneleka na xa udodana oluntsundu olufunda ema Lovedale, nasema Heald Town, nasema Blythswood, nakoma Zonnebloem, nolusaya kufunda kwezi ndawo, luyakuti lungabi zi *Law Agents* (Abatetelelana), kodwa lube zi Jaji, nabanini bevenkile ezinkulu, ngo Nocanda, njalo njalo—kofaneleka na xa luzizo zonke ezi zinto, ze yonke into eyeyo hlanga ilahlwe, icekiswe, inyeliswe, kunye nabanye o “we” abaninzi? Kuma Ngesi umntu uba neratshi ngento yohlanga lwakowabo. Tina lutsha lufundisiweyo, zisinga pina inzwane zetu?